સેના વડાએ પાકિસ્તાનને જમ્મુ-કાશ્મીરમાં આતંકવાદને ફેલાવવાથી દૂર રહેવાની સલાહ આપી હતી અને ભારપૂર્વક કહ્યું હતું કે જમ્મુ-કાશ્મીર ભારતનો હિસ્સો રહે તે જાળવવા માટે ભારત પૂરતું સક્ષમ છે. જમ્મુ-કાશ્મીરમાં સરહદ પારથી આતંકવાદને પાકિસ્તાનના સમર્થનની વાત કરતાં જનરલ રાવતે ઇશારો કર્યો હતો કે ૧૯૭૧ની લડાઇમાં પોતાના પરાજયનો બદલો લેવા માટે પાડોશી દેશ 'છુપા યુદ્ધ'નો સહારો લઇ રહ્યો છે. તેમણે કહ્યું કે આવી નીતિ અપનાવીને ભારતીય સેનાને ઉલઝાવી રાખવા માગે છે.